CELEX: 62017TN0173
Language: fi
Date: 2017-03-16 00:00:00
Title: Asia T-173/17: Kanne 16.3.2017 – TestBioTech v. komissio

22.5.2017   
            
            
               FI
            
            
               Euroopan unionin virallinen lehti
            
            
               C 161/31
            
         Kanne 16.3.2017 – TestBioTech v. komissio
   (Asia T-173/17)
   (2017/C 161/44)
   Oikeudenkäyntikieli: englanti
   
      Asianosaiset
   
   
      Kantaja: TestBioTech eV (München, Saksa) (edustajat: K. Smith, QC, ja J. Stevensio, barrister)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 9.1.2017 tekemän päätöksen, jolla se hylkäsi kantajan pyynnön sisäisen uudelleentutkinnan suorittamiseksi 22.7.2016 annetuista komission täytäntöönpanopäätöksistä (EU) 2016/1215, (1) (EU) 2016/1216 (2) ja (EU) 2016/1217, (3) joilla myönnettiin asetuksen (EY) N:o 1829/2003 (4) mukainen markkinoille saattamista koskeva hyväksyntä muuntogeenisille soijapavuille FG 72, MON 87708 x MON 89788 ja MON 87705 x MON 89788
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa pääpiirteissään yhteen kanneperusteeseen, jonka mukaan komissio ei noudattanut asetuksessa N:o 1829/2003 ja erityisesti sen 14 ja 16 artiklassa sille asetettuja velvoitteita, koska se ei toteuttanut asianmukaista täysimittaista turvallisuusarviointia ennen markkinoille saattamista koskevan hyväksynnän myöntämistä tai koska se ei taannut myöntämisen jälkeistä tehokasta valvontaa.
   Komissio toimi virheellisesti nojautuessaan torjunta-aineita koskevaan EU:n lainsäädäntöön, koska sillä nimenomaisesti ei säännellä muuntogeenisiä organismeja.
   
      (1)  Muuntogeenistä soijaa FG72 (MST-FGØ72-2) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti 22.7.2016 annettu komission täytäntöönpanopäätös (EU) 2016/1215 (EUVL 2016, L 199, s. 16).
   
      (2)  Muuntogeenistä soijaa MON 87708 × MON 89788 (MON-877Ø8-9 × MON-89788-1) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti 22.7.2016 annettu komission täytäntöönpanopäätös (EU) 2016/1216 (EUVL 2016, L 199, s. 16).
   
      (3)  Muuntogeenistä soijaa MON 87705 × MON 89788 (877Ø5-6 × MON-89788-1)) sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti 22.7.2016 annettu komission täytäntöönpanopäätös (EU) 2016/1217 (EUVL 2016, L 199, s. 28).
   
      (4)  Muuntogeenisistä elintarvikkeista ja rehuista 22.9.2003 annettu Euroopan parlamentin ja neuvoston asetus (EY) N:o 1829/2003 (EUVL 2003, L 268, s. 1).